  Туспуктэм: Руслан Нуриахметов Майя Бывальцева 19-тӥ куарусёнэ Удмуртиын пилемо улоз, уйин ӧжыт, интыосын золгес зороз. Нуназе дырын-дырын зороз, интыосын гудыръялоз, куд-ог интыын йӧ усёз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин шундыӝужан палась, лымшор, но шундыӝужан вискысь секундскын 5-10 метре ельтоз, нуназе лымшор, но шундыӝужан вискысь, лымшор палась секундскын 9-14, интыосын 17 метрозь. Элькунъя уйин +9…+14, нуназе +19…+24 градус возиськоз. Омыр зӥбет луло узвесь юбоя 743 миллиметр луоз, омырлэн мускытлыкез — 84 процент. Тегъёс: куазь Удмуртия  